****

**REPUBLIKA HRVATSKA**

**MINISTARSTVO PRAVOSUĐA, UPRAVE**

**I DIGITALNE TRANSFORMACIJE**

UPRAVA ZA ZATVORSKI SUSTAV I

PROBACIJU

**Kaznionica u Požegi**

KLASA: 112-01/24-01/687

URBROJ: 514-10-05-04-01/01-24-04

Požega, 10. srpanj 2024.

Na temelju članka 4., 11. i 12. Uredbe o raspisivanju i provedbi javnog natječaja i internog oglasa u državnoj službi (Narodne novine, broj 78/17, 89/19), vezano uz raspisani Javni natječaj za prijam u državnu službu na neodređeno vrijeme u Ministarstvo pravosuđa uprave i digitalne transformacije, Upravu za zatvorski sustav i probaciju, Kaznionicu u Požegi, KLASA: 112-01/24-01/687, URBROJ: 514-10-05-04-01/1/24-03 od 05. srpnja 2024. godine, objavljen u „Narodnim novinama“, broj 81/2024. od 10. srpnja 2024. godine, objavljujemo

OPIS POSLOVA, PODATKE O PLAĆI RADNOG MJESTA, SADRŽAJ I NAČIN TESTIRANJA TE PRAVNE IZVORE ZA PRIPREMU KANDIDATA ZA TESTIRANJE

I. OPIS POSLOVA RADNOG MJESTA

1. Strukovni učitelj u kaznenim tijelima i odgojnim zavodima – III. vrste, odnosno strukovni učitelj – za održavanje uredske opreme, električnih i telefonskih instalacija i opreme

* obavlja poslove održavanja uredske opreme (održava i nadzire rad fotokopirnih aparata, štampača, pisaćih strojeva, kalkulatora, faxova), električnih i telefonskih instalacija i opreme
* sudjeluje u radu timova tretmanskih skupina i u ocjeni uspješnosti provedbe programa izvršavanja kazne,
* obavlja strukovnu izobrazbu i nadzire rad zatvorenika
* obavlja druge poslove po nalogu nadređenih

II. PODACI O PLAĆI RADNIH MJESTA

Na temelju članka 11. Zakona o plaćama u državnoj službi i javnim službama („Narodne novine broj: 155/23) plaća službenika i namještenika sastoji se od osnovne plaće i dodataka na osnovnu plaću utvrđenih Zakonom te ostalih primitaka u skladu sa zakonom i općim propisom. Sukladno članku 12. stavku 2., osnovna plaća je umnožak koeficijenta za obračun plaće radnog mjesta na koje je službenik i namještenik raspoređen ili za koje je sklopio ugovor o radu i osnovice za obračun plaće. Člankom 18. propisano je da dodatak za radni staž iznosi 0,5% na osnovnu plaću za svaku navršenu godinu radnog staža.

Osnovica za obračun plaće za državne službenike i namještenike od 01. listopada 2023. godine, iznosi 947,18 eura bruto.

Koeficijent složenosti poslova za radno mjesto strukovni učitelj u kaznenim tijelima i odgojnim zavodima – III. vrste je 1,48.

III. SADRŽAJ I NAČIN TESTIRANJA

Provjera znanja, sposobnosti i vještina kandidata te rezultata u dosadašnjem radu utvrđuje se putem testiranja i razgovora (intervjua) Komisije za provedbu javnog natječaja s kandidatima.

Na testiranje se upućuju kandidati koji ispunjavaju formalne uvjete iz javnog natječaja, a čije su prijave pravodobne i potpune.

Za radno mjesto strukovni učitelj u kaznenim tijelima i odgojnim zavodima – III. vrste testiranje se sastoji od provjere znanja, sposobnosti i vještina bitnih za obavljanje poslova radnog mjesta.

Provjera znanja, sposobnosti i vještina bitnih za obavljanje poslova radnog mjesta vrednuje se bodovima od 0 do 10. Bodovi se mogu utvrditi decimalnim brojem, najviše na dvije decimale. Smatra se da je kandidat zadovoljio na provjeri znanja, sposobnosti i vještina, ako je na provedenoj provjeri dobio najmanje 5 bodova. Kandidat/kinja koji ne zadovolji na provedenoj provjeri ne može biti pozvan na razgovor, odnosno intervju.

Na razgovor (intervju) pozvat će se 10 kandidata koji su ostvarili ukupno najviše bodova na testiranju. Ako je na testiranju zadovoljilo manje od 10 kandidata, na intervju će se pozvati svi kandidati koji su zadovoljili na testiranju.

Komisija u razgovoru s kandidatima utvrđuje znanja, sposobnosti i vještine, interese, profesionalne ciljeve i motivaciju kandidata za rad u državnoj službi te rezultate ostvarene u njihovu dosadašnjem radu. Rezultati intervjua vrednuju se bodovima od 0 do 10. Smatra se da je kandidat zadovoljio na intervjuu ako je dobio najmanje 5 bodova.

Nakon provedenog testiranja i intervjua Komisija utvrđuje rang-listu kandidata prema ukupnom broju bodova ostvarenih na testiranju i intervjuu.

IV. PRAVNI IZVORI ZA PRIPREMU KANDIDATA ZA TESTIRANJE

1. Radno mjesto strukovni učitelj u kaznenim tijelima i odgojnim zavodima – III. vrste, odnosno strukovni učitelj – za održavanje uredske opreme, električnih i telefonskih instalacija i opreme:

Zakon o izvršavanju kazne zatvora („Narodne novine“ broj: 14/21, 155/23), glave od II. do IV. i glava XII., Pravilnik o radu i raspolaganju novcem zatvorenika („Narodne novine“ broj: 67/22).

Kaznionica u Požegi